Source: http://tuusula.cloudnc.fi/fi-FI/Toimielimet/KeskiUudenmaan_ympaumlristoumllautakunta/Kokous_2112020/HaampKen_Oy_ymparistonsuojelulain_175_n_(19473)
Timestamp: 2020-02-20 05:16:42+00:00

Document:
Ha&Ken Oy, ympäristönsuojelulain 175 §:n mukainen määräys, Tuusula | Tuusula
Kokous 21.1.2020
Ha&Ken Oy, ympäristönsuojelulain 175 §:n mukainen määräys, Tuusula
Keski-Uudenmaan ympäristölautakunta, kokous 21.1.2020
§ 3 Ha&Ken Oy, ympäristönsuojelulain 175 §:n mukainen määräys, Tuusula
TUUDno-2018-929
Keski-Uudenmaan ympäristölautakunta, 12.2.2019
Mira Vuorijärvi, ympäristötarkastaja, mira.vuorijarvi@tuusula.fi
Päätös Ha & Ken Oy:n ympäristönsuojelulain (86/2000) 35 §:n mukaisesta hakemuksesta, joka koskee olemassa olevaa metallien pintakäsittelylaitosta.
Repsikantie 1
Toiminta ja sen sijainti:
Lupapäätöstä koskeva laitos sijaitsee Tuusulan kunnassa Kellokosken kylässä tilalla Apumies RN:o 858-404-18-157, osoitteessa Repsikantie 1, 04500 Kellokoski.
Keski-Uudenmaan ympäristölautakunta päättää myöntää Ha & Ken Oy:lle ympäristöluvan metallien pintakäsittelylle liitteen mukaisesti.
Keski-Uudenmaan ympäristölautakunta, 8.10.2019
Keski-Uudenmaan ympäristölautakunta on myöntänyt Ha&Ken Oy:lle ympäristöluvan 12.2.2019 § 19 koskien metallien pintakäsittelytoimintaa. Ympäristölupa on lainvoimainen. Ympäristöluvan lupamääräyksen 19 mukaan toiminnanharjoittajan on toimitettava Keski-Uudenmaan ympäristökeskukselle vuosittain helmikuun loppuun mennessä edellistä vuotta koskeva vuosiyhteenveto. Toiminnalla on ollut aikaisempi ympäristölupa 6.5.2008 § 141, jonka lupamääräyksen 16 mukaan toiminnanharjoittajan on tullut toimittaa edellistä vuotta koskeva vuosiyhteenveto tiedoksi maaliskuun loppuun mennessä.
Toiminta sijoittuu Tuusulan kunnan Kellokosken kylän tilalle Apumies RN:o 858-404-18-157, osoitteessa Repsikantie 1, 04500 Kellokoski.
Valvontaviranomainen ei ole vastaanottanut vuosiyhteenvetoa 2018 määräaikaan mennessä.
Kehotus ja kuuleminen 10.4.2019
Toiminnanharjoittajalle on toimitettu 10.4.2019 päivätty kehotus koskien vuosiraportin 2018 toimittamista. Toiminnanharjoittajaa on samalla kuultu ympäristönsuojelulain (527/2014, YSL) 175 §:n mukaisen määräyksen antamisesta ja uhkasakkolain (1113/1990) mukaisen tehosteen asettamisesta.
Toiminnanharjoittaja ei antanut asiassa vastinetta määräaikaan 30.4.2019 mennessä.
Yhteydenotto 15.5.2019 ja 7.8.2019
Toiminnanharjoittajan kanssa on keskusteltu puhelimitse 15.5.2019. Toiminnanharjoittajalle on myönnetty lisäaikaa vuosiraportin toimittamiseen muutama viikko.
Toiminnanharjoittajalle on ilmoitettu sähköpostitse 7.8.2019, että asian käsittely määräyksen antamiseksi aloitetaan, sillä vuosiraporttia ei oltu toimitettu.
Keski-Uudenmaan ympäristölautakunta päättää antaa Ha&Ken Oy:lle ympäristönsuojelulain 175 § mukaisen määräyksen:
Toiminnanharjoittajan on toimitettava vuoden 2018 vuosiraportti yhden (1) kuukauden kuluessa tämän määräyksen tiedoksisaannista. Vuosiraportissa tulee olla ympäristöluvan (12.2.2019 § 19) lupamääräyksen 19 mukaiset tiedot.
Päävelvoitteen noudattamiseksi Keski-Uudenmaan ympäristölautakunta asettaa ympäristönsuojelulain 184 §:n ja uhkasakkolain 6 §:n mukaisen kiinteän 1 000 euron uhkasakon.
Tätä hallintopakkomääräystä on noudatettava muutoksenhausta huolimatta, jollei muutoksenhakuviranomainen toisin päätä (ympäristönsuojelulaki 200 §).
YSL:n 6 §:n mukaan toiminnanharjoittajan on oltava selvillä toimintansa ympäristövaikutuksista, ympäristöriskeistä ja niiden hallinnasta sekä haitallisten vaikutusten vähentämismahdollisuuksista (selvilläolovelvollisuus).
Ympäristölupamääräyksen 19 mukaan luvan saajan on vuosittain helmikuun loppuun mennessä toimitettava Keski-Uudenmaan ympäristökeskukseen vuosiyhteenveto, josta käy ilmi vähintään seuraavat tiedot:
- tuotanto- ja raaka-ainemäärät
- kemikaalien ja raaka-aineen kulutus
- laitoksen laskennalliset ja mitatut päästöt
- tiedot tehdyistä tarkastuksista ja huolloista
- tiedot poikkeuksellisista tilanteista (syy, kestoaika, arvio päästöistä ilmaan, vesiin tai maaperään sekä niiden ympäristövaikutukset ja tehnyt toimenpiteet)
- laitokselta hyötykäyttöön tai jatkokäsittelyyn toimitettujen jätteiden (t/v), laatu, jätenimike, jätelaji, vientiajankohta, viejä sekä toimituskohde
- viemäriin lasketun prosessijäteveden määrä ja laatutiedot (jätevesinäytteiden ottokerrat ja tulokset)
- jätevesien esikäsittelyssä syntyneiden lietteiden määrä, poistoajankohta ja vastaanottopaikka
- viemäriin laskettavan prosessijäteveden käyttötarkkailun yhteenvetoraportti johtopäätöksineen
YSL:n 175 §:n mukaan valvontaviranomainen voi kieltää sitä, joka rikkoo ympäristönsuojelulakia taikka sen nojalla annettua säännöstä tai määräystä, jatkamasta tai toistamasta säännöksen tai määräyksen vastaista menettelyä taikka määrätä asianomaisen täyttämään muulla tavoin velvollisuutensa. YSL:n 184 §:n mukaan viranomainen voi tehostaa antamaansa kieltoa tai määräystä uhkasakolla.
YSL:n 185 §:n mukaan ennen tässä luvussa tarkoitetun määräyksen antamista viranomaisen on varattava sille, jota määräys koskee, tilaisuus tulla kuulluksi asiassa siten kuin hallintolaissa säädetään. Tarvittaessa on kuultava myös muita asianosaisia, muita valvontaviranomaisia, lupaviranomaista ja yleistä etua valvovia viranomaisia.
Keski-Uudenmaan ympäristölautakunta on myöntänyt Ha&Ken Oy:lle ympäristöluvan 12.2.2019 § 19 koskien metallien pintakäsittelyä. Ympäristölupa on lainvoimainen. Ympäristöluvan lupamääräyksen 19 mukaan toiminnanharjoittajan on toimitettava edellistä vuotta koskeva vuosiyhteenveto Keski-Uudenmaan ympäristökeskukselle helmikuun loppuun mennessä.
Laitoksella on lisäksi aikaisemmin ollut toistaiseksi voimassa oleva ympäristölupa 6.5.2008 § 141. Luvan lupamääräyksen 16 mukaan laitoksen toiminnasta sekä päästötarkkailutuloksista on raportoitava vuosittain maaliskuun loppuun mennessä Tuusulan kunnan ympäristökeskukseen ja Uudenmaan ympäristökeskukseen. Vuosiraportissa on esitettävä vähintään nro 15 edellytetyt käyttökirjanpidontiedot.
Toiminnanharjoittaja ei ole toimittanut ympäristöluvassa 12.2.2019 § 19 velvoitettua vuosiraporttia vuoden 2018 osalta valvontaviranomaiselle eikä jättänyt vastinetta annettuun määräaikaan mennessä.
Ympäristönsuojelulaki (527/2014, YSL): 6, 52, 62, 175, 184, 185, 200 §;
Keski-Uudenmaan ympäristökeskuksen toimintasääntö (Keski-Uudenmaan ympäristölautakunta 15.1.2019 § 4);
Tuusulan kunnan hallintosääntö (Tuusulan kunnanvaltuusto 10.12.2018 § 223);
Uhkasakkolaki (1990/1113): 6 §
Ha & Ken Oy on toimittanut päävelvoitteen 1 mukaisen vuosiraportin Keski-Uudenmaan ympäristökeskukseen 15.11.2019. Vuosiraportissa on esitetty lupamääräyksessä 19 edellytetyt tiedot.
Keski-Uudenmaan ympäristölautakunta päättää
- lopettaa hallintopakkopäätöstä 8.10.2019 § 91 koskevan valvonta-asian käsittelyn; ja
- ilmoittaa Maanmittauslaitokselle, että uhkasakkolain mukaisen ilmoituksen (8.10.2019 § 91) voi poistaa rekisteristä.
Ha & Ken Oy on toimittanut päävelvoitteessa 1 esitetyn vuosiraportin, jossa on esitetty lupamääräyksessä 19 edellytetyt tiedot.
Päätösote ja valitusosoitus (todisteellinen tiedoksianto) / Ha&Ken Oy; Asiaote (tavallinen tiedoksianto) / Maanmittauslaitos
Tähän päätökseen saa hakea valittamalla muutosta Vaasan hallinto-oikeudelta. Asian käsittelystä perittävästä maksusta valitetaan samassa järjestyksessä kuin pääasiasta.
Määräaika valituksen tekemiselle on kolmekymmentä (30) päivää tämän päätöksen tiedoksisaannista. Valitus on toimitettava valitusviranomaiselle viimeistään valitusajan viimeisenä päivänä ennen valitusviranomaisen aukioloajan päättymistä.
Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä tai kuulutuksen julkaisemisesta viranomaisen verkkosivuilla.
Päätöksen katsotaan tulleen viranomaisen tietoon kuitenkin kirjeen saapumispäivänä.
Käytettäessä tavallista sähköistä tiedoksiantoa asianomaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.
Asianosaisen katsotaan saaneen päätöksestä tiedon sinä päivänä, jona päätös on luovutettu asianosaiselle tai hänen lailliselle edustajalleen.
Postitse saantitodistusta vastaan lähetetystä asiakirjasta katsotaan asianosaisen saaneen tiedon saantitodistuksen osoittamana aikana.
Käytettäessä todisteellista sähköistä tiedoksiantoa päätös katsotaan annetun tiedoksi, kun asiakirja on noudettu viranomaisen osoittamalta palvelimelta, tietokannasta tai muusta tiedostosta.
asianosaisella
valtion valvontaviranomaisella ja vaikutusalueen kunnan ympäristönsuojeluviranomaisella
muulla asiassa yleistä etua valvovalla viranomaisella.
Valituskirjelmä liitteineen on toimitettava Vaasan hallinto-oikeudelle.
käyntiosoite: Korholmanpuistikko 43
puhelin: 029 56 42780
sähköposti: vaasa.hao@oikeus.fi
Vaasan hallinto-oikeudelle osoitettu valitus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.
Päätöstä koskevia pöytäkirjan otteita ja liitteitä voi pyytää Keski-Uudenmaan ympäristökeskuksen kirjaamosta.
Käyntiosoite: Hyrylänkatu 8 C, Tuusula, 4. krs
Sähköpostiosoite: yaktoimisto@tuusula.fi
Puhelinnumero: (09) 87181 (vaihde)
Kirjaamon aukioloaika on maanantaista perjantaihin klo 9.00 – 15.00.
Asianosaiselle lähetettävään valitusosoitukseen merkitään lähettämispäivä:
Päätös on annettu asianosaiselle tiedoksi kirjeellä, joka on lähetetty ____________________
Päätös on annettu asianosaiselle tiedoksi sähköpostilla, joka on lähetetty suoraan tietojärjestelmästä (lähetyspäivä näkyy saatteessa).
§ 4 Nummimäen vesiosuuskunnan kirjallinen vireillepano kiinteistön liittämiseksi vesihuoltolaitoksen verkostoihin, käsittelyn päättäminen
§ 5 Keravan kaupunki, ympäristölupahakemus maankaatopaikalle, Kerava

References: § 3
 § 19
 § 141
 § 19
 § 19
 § 141
 § 19
 § 4
 § 223
 § 91
 § 91

§ 4

§ 5